**Muudatus nr 1**

17.01.2020 sõlmitud

üürilepingu nr Ü15356/18 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab põhikirja alusel juhatuse esimees Kati Kusmin

ja

**Tervise ja Heaolu Infosüsteemide Keskus**, registrikood 70009770, asukoht Uus-Tatari tn 25, Tallinn 10134 (edaspidi nimetatud **üürnik**), mida esindab põhimääruse alusel peadirektor Katrin Reinhold,

eraldi nimetatud **pool** ja koos **pooled,**

võttes arvesse, et

1. poolte vahel on 17.01.2020 sõlmitud üürileping nr Ü15356/18 (edaspidi nimetatud **leping**), mille kohaselt on üürnikul õigus kasutada **Rakveres Tallinna tn 30** asuvat üüripinda;
2. lepingu lisas nr 3 on annuiteetgraafikus üürniku üüripinna osakaal ekslikult valesti märgitud. Eeltoodust tulenevalt viiakse üürniku üüripinna osakaal vastavusse üüripinna suurusega ja korrigeeritakse annuiteetgraafikut tagasiulatuvalt alates 01.01.2019;
3. üürnik on avaldanud soovi loobuda Tallinna tn 30 hoones ruumist nr 36 ja võtta selle asemel kasutusse ruum nr 35 alates 01.03.2020. Eeltoodust tulenevalt suurendatakse lepingus üürniku üüripinda ja tasusid alates 01.03.2020,

lepivad pooled kokku alljärgnevas (edaspidi nimetatud **kokkulepe)**:

1. Muuta lepingu **eritingimuste punkti 2.1** ning lugeda see õigeks **alates 01.03.2020** alljärgnevas sõnastuses:

„2.1. Üürniku kasutuses olev **üüripind hoones kokku** on arvestuslikult **53,3 m²**, millest:

2.1.1. 39 m² on üürniku **ainukasutuses**;

2.1.2. 14,3 m² on proportsionaalne osa üürnike **ühiskasutuses** olevast pinnast.“.

1. Muuta lepingu **lisa nr 1 „Üüripinna plaanid ja eksplikatsioon“** ja asendada see **alates 01.03.2020** kokkuleppe lisaga nr 1.
2. Muuta lepingu **lisa nr 3 „Üür ja kõrvalteenuste tasu“** ja asendada see **alates 01.01.2019** kokkuleppe lisaga nr 2.
3. Jätta ülejäänud lepingu punktid muutmata.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub allkirjastamisel.
6. Kokkulepe allkirjastatakse digitaalselt.

**Kokkuleppele lisatud lepingu lisa:**

**1. Lepingu lisa nr 1 – Üüripinna plaanid ja eksplikatsioon**

**2. Lepingu lisa nr 3 - Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Kati Kusmin Katrin Reinhold

juhatuse esimees peadirektor

Riigi Kinnisvara AS Tervise ja Heaolu Infosüsteemide Keskus